Паміж Смаленскім і Віцебскім цэнтрамі народнай творчасці заключана пагадненне аб культурным супрацоўніцтве. У адпаведнасці з ім у выставачнай зале Віцебскага абласнога метадычнага цэнтра народнай творчасці дзейнічае абменная выстава твораў майстроў па ткацтве са Смаленска “Успомнім традыцыі ткацтва”. Як піша вядучы метадыст установы Ала Лялькіна, у экспазіцыі — вырабленыя ў этна-стылі майстрыхамі Вольгай Мінчанковай і Святланвай Палкоўцавай дыванкі, габелены, комплексы касцюмаў, сумкі, паясы, сурвэткі, галаўныя ўборы, лялькі-абярэгі… Падчас адкрыцця выставы Вольга Масквічова прапанавала майстар-клас па пляценні на каклюшках пояса з рускім арнаментам.